open-index/open-wikipedia-markdown huggingface dataset:
Galadriel (slovenská hudobná skupina)

**Galadriel** je dark/doom metalová hudobná skupina, založená v roku 1995 v Bratislave. Za svoju kariéru si získali kultový status. Momentálne je kapela menej aktívna, no šíria sa informácie o možnom návrate 

## Zostava
* Dodo Datel – vokály, basgitara
* Sona "Witch" Kozakova – vokály
* Tomax Gabris – gitara
* Matej Ferianc – bicie

### Bývalí členovia
* Voloda Zadrapa (1995 – 1997) – gitara
* Chulo Malachovsky (1996 – 1999) – gitara
* Gabriel Holenka (1999 – 2001) – gitara
* Ivan King Kráľ (1995 – 1996) – klávesy
* J.S.K. – klávesy
* Fear – klávesy
* Erik Schmer (1997 – 1998) – klávesy
* Dr. Victor Gieci (1995 – 2003) – bicie
* Pyros (2004 – 2004) (Orkrist) – bicie
* Lubos Ducky "Hoyas" – bicie
* Iggy – bicie
* Matus Hanus – gitara
* Andrej Kutis – klavesy
* Adam Zelenay – bicie

## Diskografia
### LP
* 1997 *Empire of Emptiness*
* 1999 *The Mirror of Ages*
* 2000 *Oblivion*
* 2002 *From Ashes & Dust*
* 2004 *World Under World*
* 2007 *Renascence of Ancient Spirit*
* 2012 *The 7th Queen Enthroned*

## Externé odkazy
* www.galadriel.sk – oficiálna stránka skupiny
* www.metal-archives.com – stránka skupiny na Encyclopaedia Metallum
*Dodo Ďatel (Galadriel) – ,,V gréckych štúdiách Grindhouse a Zero Tolerance sme sa naučili množstvo nových vecí…“ (rozhovor s Dodom)

Kategória:Slovenské heavymetalové hudobné skupiny
Kategória:Doommetalové hudobné skupiny
Kategória:Hudobné skupiny z 1995
Léda

:*O článku o mesiaci Jupitera pozri [[Léda (mesiac)]].*

[right|thumb|[Hendrick ter Brugghen, *Léda s labuťou*, po 1552, olej na plátne, Palazzo Vecchio, Florencia]]

**Léda** (starogr. *Λήδα*, lat. *Leda*) bola dcéra aitólskeho kráľa Thestia a jeho manželky Leukippy, manželka spartského kráľa Tyndarea.

So svojim nastávajúcim manželom sa zoznámila u svojho otca, kde Tyndareos našiel útočisko pred bratom Hippokoónom. Po svadbe žili až do Hippokóonovej smrti u otca, potom sa presťahovali do Sparty, kde Tyndareos prevzal vládu.

Bola matkou štyroch detí: syna Kastora a dcéru Klytaimnéstru mala so svojím mužom; otcom druhých dvoch detí, syna Polydeuka a dcéry Heleny bol najvyšší boh Zeus, ktorý ju zviedol v podobe labute. Spojitosť s týmto ušľachtilým vtákom má i iná legenda, podľa ktorej bezdetní manželia Tyndareos a Léda si veľmi priali deti. Túžba bola bohmi vypočutá a posol bohov Hermes priniesol Léde vajce, podobné labutiemu, z ktorého sa deti vyliahli. Neskôr sa všetky štyri stali významnými postavami antických mýtov.

Léda sa stala častým a obľúbeným námetom umeleckých diel. Za zmienku stojí fakt, že v prevažnej väčšine diel býva zobrazovaná s labuťou. 

Už od staroveku bývala zobrazovaná na vázových maľbách. Pozornosť pútajú diela novovekých maliarov s Lédiným námetom. Známe sú obrazy *Léda* od Giorgioneho z čias okolo roku 1500, *Léda s labuťou* od Correggia (okolo r. 1532), rovnomenný obraz od Petra Paula Rubensa z rokov 1604 - 1608 a jedno z najznámejších Lédiných vyobrazení z dielne Leonarda z čias okolo roku 1516.

Okrem výtvarných býva Léda námetom viacerých literárnych diel (napr. Johann Wolfgang Goethe, Alexander Sergejevič Puškin a ďalší).

## Iné projekty

## Zdroje
* V. Zamarovský, *Bohovia a hrdinovia antických bájí*, Mladé letá, Bratislava 1980
* J. Parandowski, *Mytológia*, Tatran, Bratislava, 1980

Kategória:Postavy gréckej mytológie
The Phantoms

**The Phantoms** bola slovenská bigbeatová skupina zo šesťdesiatych rokov. V skupine spieval slovenský herec Marián Slovák. Hrala v zostave Marián Slovák (spev), Juraj Eperjesi (gitara), Peter Jiru (basgitara) a Dušan Hájek (bicie).
K ich najznámejším vlastným kompozíciám patrili skladby „Hodiny v kuchyni“, „Keď idem ulicou“, „Miluješ ma ty vôbec“ a „Práve mám narodeniny“. Skupina zanikla po odchode Juraja Eperjesiho do skupiny The Beatmen. Po rozpade The Phantoms sa Marián Slovák začal venovať výlučne herectvu. 
Skupina vystúpila tiež na comebacku slovenských bigbeatových skupin, *Legendy 60*.

## Literatúra
* Dodo Šuhajda, Ľuboš Jurík: *Slovenský bigbít*, Slovart, 2008, ISBN 978-80-8085-466-9

Kategória:Slovenské hudobné skupiny
Charles Dow

**Charles Henry Dow** (* 6. november 1851, Sterling, Connecticut, USA – † 4. december 1902, Brooklyn, New York, New York) bol americký žurnalista. Spolu s Edwardom Jonesom a Charlesom Bergstresserom založil  spoločnosť Dow Jones & Company.

V roku 1889 založili aj noviny The Wall Street Journal, ktoré sú jedným z najrešpektovanejších finančných publikácií na svete. V rámci svojho výskumu trhu založil akciové indexy Dow Jones Industrial Average a Dow Jones Transportation Average. Sformuloval teóriu, ktorú tvorí súhrn princípov pre pochopenie a analýzu trhového správania a ktorá tvorí základ technickej analýzy.

## Zdroj

## Externé odkazy
* Who Was Charles H. Dow? safeheaven.com 

Kategória:Narodenia v 1851
Kategória:Úmrtia v 1902
Kategória:Novinári USA
Jules Pierre Rambur

**Jules Pierre Rambur** (* 21. júl 1801, Ingrandes, Francúzsko – † 10. august 1870, Ženeva, Švajčiarsko) bol francúzsky lekár a entomológ, hlavne lepidopterológ a odonatológ.

## Biografia
Študoval v Tours a Montpellier medicínu. Doktorát získal v septembri roku 1827 v Paríži. So svojim priateľom z detstva Adolphe de Graslinom (1802 – 1882) a Dr. Jean Baptiste Alphonse Dechauffour de Boisduvalom (1799 – 1879) začal písanie a vydávanie: *Collection iconographique et historique des chenilles d’Europe*m, ktoré vychádzali v Paríži v rokoch 1832 – 1843.

V rokoch 1829 až 1830 navštívil ostrov Korziku a v roku 1832 vydal prácu: *Catalogue des lépidoptères de l’île de Corse*. Dňa 29. februára roku 1832 sa spolupodieľal na založení Francúzskej entomologickej spoločnosti (Société entomologique de France). V rokoch 1834 až 1835 podnikol zasa s praiteľom Graslinom veľkú zberateľsko-výskumnú cestu cez Andalúziu, výsledky ktorej zverejnil v práci: *Faune entomologique de l’Andalousie* (2 diely: 1837 – 1840) a v *Catalogue systématique des Lépidoptères de l’Andalousie* (1858 – 1866). Oženil sa v roku 1841 a pracoval ako lekár v Seiches-sur-le-Loir. Neskôr pôsobil v Saint-Christophe-sur-le-Nais. Zomrel v Ženeve.

## Bibliografia
* *Catalogue des lépidoptères insectes Néuroptères de l’île de Corse* (1832)
* *Faune entomologique de l’Andalousie* (two volumes, 1837-1840)
* *Histoire naturelle des insectes( part of the *Suites à Buffon*, 1842)
* *Catalogue systématique des Lépidoptères de l’Andalousie* (1858-1866).

== Zdroje ==
* Jean Gouillard: *Histoire des entomologistes français, 1750 - 1950. Édition entièrement revue et augmentée.* Paris, Boubée, 2004.
* Jean Lhoste: *Les Entomologistes français. 1750 - 1950.'' INRA Éditions, 1987.

Kategória:Lepidopterológovia
Kategória:Francúzski entomológovia
Kategória:Odonatológovia
Encyklopédia medicíny

**Encyklopédia medicíny** je slovenská šestnásťdielna odborná encyklopédia z oblasti medicíny a súvisiacich odborov. Je to vôbec najväčšia slovenská encyklopédia. Vychádzala v rokoch 1993 až 2004 vo vydavateľstve Asklepios.
 
Má spolu 16 dielov, vyše 60&nbsp;000 strán, okolo 90&nbsp;000 hesiel.

Encyklopédia medicíny vychádza z bio-psycho-sociálneho modelu choroby a orientuje sa nielen na klasické medicínske odbory, ale aj na iné vedné odbory, ktoré podmieňujú biologické, psychické a sociálne zdravie človeka. Redakčná rada pozostávala z popredných predstaviteľov slovenskej medicíny. Na jej príprave sa zúčastnili prispievatelia z rozmanitých vedeckých odborov.

Pripravuje sa (stav 2008) druhé vydanie encyklopédie, ktoré bude mať asi dvojnásobný počet hesiel ako prvé vydanie.

## Externé odkazy
* Vydavateľstvo Asklepios

Kategória:Medicína
Kategória:Slovenské encyklopédie
Diaľnica A12 (Chorvátsko)

**Diaľnica A12** () je čiastočne rozostavaná diaľnica v strednom Chorvátsku severovýchodne od Záhrebu, ktorá po svojom dokončení napojí spojí oblasti Koprivnicko-križevatskej na diaľničnú sieť krajiny. Diaľnica predstavuje západnú časť takzvaného Podrávskeho ypsilonu. Začínať sa bude v križovatke s diaľnicou A4 pri obci Sveta Helena na predmestí hlavného mesta a pokračovať bude severovýchodným smerom okolo miest Vrbovec a Koprivnica až na maďarskú štátnu hranicu pri obci Gola. V súčasnosti je v prevádzke 23 kilometrov dlhý úsek *Sveta Helena-Vrbovec*.

## Označenie
V súčasnosti prevádzkovaná trasa diaľnice A12 je fyzicky označovaná modrým dopravným značením ako rýchlostná cesta, ktorá je súčasťou štátnej cesty 28. Úsek je aj naďalej pod správou spoločnosti Hrvatske ceste, ktorá však podpísala dohodu s prevádzkovateľom diaľnic v Chorvátsku Hrvatske autoceste o budúcom prekategorizovaní úseku *Sveta Helena-Vrbovec* na diaľnicu A12. 

## Referencie

12
Studiti

**Studiti** sú východní (konkrétne gréckokatolícki) mnísi žijúci podľa pravidiel prepodobného Teodora Studitu. 

vpravo|thumb|Metropolita Andrej Šeptický, iniciátor obnovy studitského života na Ukrajine
[náhľad|250x250bod|[Svätouspenská univská lavra (Ukrajina) ]] 

Studitské pravidlá (typikon) vznikali v Konštantínopole postupne od 5. storočia. Najväčšiu zásluhu na ich sformovaní má svätý Teodor Studita (759–826). Na Kyjevskú Rus ich priniesol svätý Teodóz Pečerský. V 17. storočí však boli všetky ukrajinské monastiere zjednotené podľa pravidiel sv. Bazila Veľkého. História studitov po ich obnovení siaha do začiatku 20. storočia, keď ukrajinský gréckokatolícky metropolita Andrej Šeptický inicioval obnovu východného mníšstva v Cirkvi. Na počiatku 2. svetovej vojny sa už v monastieroch nachádzalo 196 mníchov studitov. S príchodom komunizmu však boli monastiere zlikvidované. V r. 1973 sa ich archimandritom stal Ľubomyr Huzar - neskoršia hlava Ukrajinskej gréckokatolíckej cirkvi. V súčasnosti sa na Ukrajine nachádza okolo 77 mníchov studitov.

Deň sa u studitov skladá z 8 hodín modlitby, 8 hodín práce a 8 hodín odpočinku.

Stupne mníšskeho života u studitov v Univskej lavre sú kandidát, poslušník, archarij, riasofor, schimník (malá schima, veľká schima).

Ich hlavným centrom je lavra (monastier) Zosnutia presvätej Bohorodičky v Unive, neďaleko Ľvova. V Ľvove majú vydavateľstvo Svičado.

Podľa podobných pravidiel žijú aj mníšky **studitky**, ich hlavné centrum je v Ľvove.

## Referencie

## Externé odkazy
* Св. Теодор Студит. Повчання монахам (Kindle Edition in Ukrainian) 
* Svätouspenská univská lavra
* Vydavateľstvo “СВІЧАДО”
* Univ – Svätouspenská univská lavra – rozprávanie o lavre a (dočasnom) mníšstve

Kategória:Duchovné rády
Kategória:Zasvätený život
Kategória:Gréckokatolícka cirkev
Bitka pri Sečanoch

**Bitka pri Sečanoch** bola ozbrojeným stretom medzi vojskami Kráľovského Uhorska a Osmanskou ríšou, ktorá sa odohrala v dňoch 4. až 5. apríla roku 1562 v blízkosti Sečianskeho hradu. V tejto bitke porazil sandžak-beg Hasan Prodovič ako veliteľ Fiľakovského sandžaku spojené vojská Zvolenskej stolice a hornouhorských banských miest v sile takmer 10 000 ozbrojencov.

## Pozadie
Na jar roku 1562 sa kapitán zvolenského hradu Ján Balaša rozhodol využiť neprítomnosť budínskeho pašu a napadnúť hrad Sečany. Súčasne sa dozvedel že sečiansky beg Mahmud odišiel do Sedmohradska pomôcť pri obliehaní Satmáru, zhodou okolností ho bránil jeho mladší brat Melchior. Mal v úmysle prelomiť okruh tureckých pevností ohrozujúcich banské mestá.

Vyzval banské mestá, aby mu dodali vojakov. V dramatickom liste v marci sa na ne obrátil s výzvou, aby využili bohom danú a od mnohých rokov nebývalú príležitosť. Zhromaždil armádu 1012 tisíc vojakov, no minimálna časť z nich mala aj vojenský výcvik. Pechota sa skladala z milícií banských miest. Mali iba dve delá a bolo treba priameho rozkazu cisára, aby Štiavničania dodali pušný prach.

Posádka hradu sa udatne bránila a požiadala o pomoc bega Hasana vo Fiľakove. Balaša taktiež žiadal posily, Juraj Bebek mu poslal 1 000 jazdcov a z Jágru 200 pešiakov.

## Priebeh a epilóg bitky
Skoro ráno 4. apríla 1562 turecká jazda napadla uhorskú jazdu ešte v tábore a rozprášila ju, súčasne s tým dorazila na bojisko aj posila žoldnierov z Jágru a bola taktiež zničená pri prechode Ipľa. Jej veliteľ Demeter Matyus sa utopil v rieke. Posádka uskutočnila výpad z hradu a napadla pechotu. Po porážke a úteku jazdy dal Balaša rozkaz k ústupu. Nevycvičená pechota nedokázala odolávať útokom tureckej jazdy a v priebehu nasledujúceho dňa bola zničená. Balaša sa vrátil do Zvolena s tromi vojakmi. Do Banskej Bystrice sa vrátilo zo 700 mužov šesť, do Kremnice deväť.

Bola to najkrvavejšia bitka od ozbrojeného stretu pri Moháči. Padlo okolo 10 000 ľudí, skoro všetci zo stredného Slovenska. Turci premárnili jedinečnú príležitosť obsadiť stredné Slovensko, pretože mestá zostali prakticky bez vojenských posádok. Prodovič precenil ich vojenskú silu a nechcel riskovať svoju malú armádu, stal sa budínskym pašom, čo bola druhá najvyššia pozícia v Osmanskej ríši po veľkovezírovi.

## Referencie

## Pozri aj

* Osmansko-habsburské vojny 
* Habsbursko-osmanské vojny v Uhorsku v rokoch 1526 - 1568
* Zoznam vojenských bitiek osmansko-habsburských vojen

Kategória:Bitky v Uhorsku
Kategória:Bitky na Slovensku
Kategória:Dejiny Slovenska
Kategória:Dejiny Turecka
Kategória:Dejiny Uhorska
Kategória:Bitky v 1562
Kategória:Bitky Osmansko-habsburských vojen
Melánia Olláryová

**Melánia Olláryová** (* 8. august 1928, Nové Zámky† 19. január 2013, Bratislava) bola slovenská speváčka a bývalá hudobná redaktorka Slovenského rozhlasu.

## Diskografia
* 2000 *Nič krajšieho nepoznám* - Opus
* 2008 *Retro 1958-1986* - Opus  EAN 8584019 272624, (reedícia LP)
 
### Kompilácie
* 2006 *[[Antológia slovenskej populárnej hudby]] 7* - Hudobný fond - 02. „Za našou dedinou (lístoček z brezy)“, 03. „Jediný pohľad tvoj“, 04. „Nebolo to náhodou“, 06. „Po celý deň sa teším“, 07. „Nehnevám sa na teba“, 08. „Ani tak, ani tak“, 15. „Epizóda“, 17. „Domov je krásny“, 20. „Na prstoch si počítam“, 21. „Na dobrú noc bozk ti dám“, 22. „Je to iba zvyk“.

## Referencie

## Externé odkazy
* Rozhovor:Speváčka Melánia Olláryová...čo pesnička to šláger - sme.sk

Kategória:Slovenské speváčky
Kategória:Osobnosti z Nových Zámkov
Slávka Sudorová

**Slávka Sudorová** (* 18. apríl 1972, Martin) je slovenská speváčka a tanečnica. 

## Životopis

Základnú školu a prvé 3 ročníky gymnázia  absolvovala v Turčianskych Tepliciach. Maturovala na v gymnáziu v Banskej Štiavnici. V rokoch 19921997 študovala na Filozofickej fakulte Univerzity Komenského, odbor slovenský jazyk a dejepis.

### Učiteľstvo
V rokoch 19901992 učila v materskej škole, v rokoch 19992003 na základnej škole a od roku 2003 na Pedagogickej a sociálnej akadémii a na Obchodnej akadémii v Turčianskych Tepliciach. V roku 2007 získala doktorát z pedagogiky.

### Hudba
Hudobné vzdelanie získala v Základnej umeleckej škole v Turčianskych Tepliciach (7 rokov klavír a 4 roky spev). V čase keď učila v materskej škole navštevovala muzikálový kurz v Bratislave. Absolvovala množstvo  súťaží, z ktorých najvýznamnejšie boli tieto: v roku 1988 celoslovenská súťaž Bystrické zvony, kde získala cenu mládeže a  v roku 1994 1. miesto za krátku interpretovanú pieseň. V tom istom roku získala 1. miesto v speváckej súťaži Zlatá črievička v Partizánskom a v roku 1998 sa zúčastnila medzinárodného festivalu v Splite, kde obsadila 1. miesto za vlastnú tvorbu. Koncertovala so skupinou Liquid boogie roll v Poľsku, Srbsku a na Slovensku. Pravidelne vystupuje na rôznych spoločenských akciách a akciách organizovaných hlavným mestom (napr. Teplické dni), ktoré príležitostne z času an čas aj sama moderuje. Spolupracovala  s orchestrom Gustava Broma a Karolom Wágnerom.

V roku 1999 vydala svoj debutový album s názvom *Nezabudni zabudnúť*. Hudbu zložil Pavol Chodelka a autorom textov je Jozef Urban. Videoklip k skladbe „Zombie“, ktorý režíroval Ivan Kočner, odvysielala Slovenská_televízia. V roku 2002 jej vyšiel v poradí druhý album s názvom *O Tebe*. Hudbu opäť zložil Pavol Chodelka a autormi textov bola samotná speváčka a Peter Cingel.

### Tanec
Okrem spevu sa Slávka Sudorová venuje  brušnému tancu a s tanečnou skupinou Amirah vystupuje na spoločenských akciách po celom Slovensku.

Kategória:Slovenské popové speváčky
Kategória:Slovenské herečky divadelných muzikálov
Kategória:Slovenskí tanečníci
Kategória:Osobnosti z Martina
Airball

**Airball** alebo **air ball** môže byť:
*pojem z basketbalu, pozri airball (basketbal)
*nesprávne: zorbing

**Airball** je videohra, pozri Airball (videohra)
Kyretáž

**Kyretáž** je chirurgický zákrok, spočívajúci v odstránení sliznice (endometria) maternice chirurgickou lyžicou (kyreta). Vykonáva sa u niektorých gynekologických porúch, v rámci umelého prerušenia tehotenstva, alebo po potrate.

Kategória:Gynekológia a pôrodníctvo
Čotky

náhľad|Veľké čotky z čiernej vlny
náhľad|Veľké čotky s typickým zakončením. Majú 100 uzlíkov delených po 25.
**Čotky** (, ) sú pomôcka – šnúra s uzlíkami – používaná pri Ježišovej modlitbe. Ich pôvod je pripisovaný sv. Pachomiovi. Zvyčajne majú 100 uzlíkov, malé 33 uzlíkov. Výnimočne môžu mať aj iný počet – napr. 50 alebo 300. Veľké čotky sú zvyčajne delené po 10 uzlíkoch (ruská tradícia), prípadne 25 (grécka tradícia), niekedy po 33 uzlíkoch. Číslo 33 symbolizuje 33 rokov života Ježiša Krista na zemi. Materiálom na výrobu čotiek zvykne byť vlna čiernej farby.

Nosenie čotiek pripomína každému kto ich nosí, že sa máme všetci modliť bez prestania podľa slov apoštola Pavla: „Bez prestania sa modlite“ (1 Sol 5,17).

## Referencie

## Pozri aj
* Ježišova modlitba
* Pátričky

## Iné projekty

## Externé odkazy
* Andrej Škoviera: Čotky

Kategória:Pravoslávne výhonky
Kategória:Pravoslávne cirkvi
Kategória:Gréckokatolícka cirkev
Modlitebné pravidlo

**Modlitebné pravidlo** určuje množstvo, čas a spôsob modlitby, ktorú má vykonať mních. Zvyčajne by sa malo určiť spolu s duchovným otcom. Modlitebné pravidlo by malo byť také, aby ho osoba, ktorá sa ho modlí, dokázala vykonávať. Existujú rôzne modlitebné pravidlá, ktoré zanechali rôzni svätci. Modlitebné pravidlo zvyčajne obsahuje poklony, Ježišovu modlitbu, spev žalmov, čítanie akatistov, kánonov, prípadne čítanie z Evanjelia a zo Skutkov svätých apoštolov a pod. Dôležitým pri modlitebnom pravidle je jeho pevné zachovávanie.

Keďže je to určitý poriadok modlitieb, tak k modlitebným pravidlám možno zaradiť napr. aj ranné a večerné modlitby.

## Referencie


## Externé odkazy
* Правило преподобного Серафима Саровского для мирян - pravidlo Serafima Sarovského (rusky)
* Оптинское келейное правило - optinské pravidlo (rusky)
* The Cell Rule of Five Hundred of the Optina Monastery - optinské pravidlo (anglicky)

Kategória:Kresťanstvo
Kategória:Pravoslávne cirkvi
Kategória:Gréckokatolícka cirkev
Luis Catumas

**Luis Catumas** (; * 12. február 1982, Messini, Grécko) je grécky atlét, ktorý sa venuje skoku do diaľky.

## Externé odkazy
 

Kategória:Grécki skokani do diaľky
Kategória:Grécki olympionici
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Diskografia Beáty Dubasovej

Toto je **diskografia slovenskej speváčky [[Beáta Dubasová|Beáty Dubasovej]]**. Speváčka má na svojom konte šesť oficiálnych štúdiových albumov (jeden z týchto albumov vyšiel v anglickej verzii) a nemá vydaný vlastný sólový koncertný album. Hudobní vydavatelia dali na trh štyri kompilácie jej nahrávok. V roku vydavateľstvo Opus dalo na trh vo forme dvojalbumu reedíciu prvých dvoch albumov Beáty Dubasovej, *[[Beáta (Beáta Dubasová)|Beáta]]* a *[[Úschovňa pohľadov]]*. Okrem albumov má Beáta Dubasová registrovaných šesť singlov. Beáta Dubasová spolupracovala na desiatich spoločných projektoch iných umelcov a naspievala piesne na dva detské albumy.

## Diskografia
; Štúdiové albumy
* 1987 – *[[Beáta (Beáta Dubasová)|Beáta]]* – Opus, LP
* 1988 – *[[Úschovňa pohľadov]]* – Opus, LP
* 1990 – *[[Za dverami mojej izby]]* – Opus, LP
* 1993 – *[[Modrý album (Beáta Dubasová)|Modrý album]]* – Monitor, CD
* 2000 – *[[7 dní]]* – Universal, CD
* 2006 – *[[Ako chutí ráno]]* – Opus, CD
;Detské albumy
* 1987 – *[[Peter, Vašo a Beáta deťom]]* –  Opus, LP
* 1996 – *[[Išla myška briežkom]]* – Musica, CD
;Exportné coververzie albumov
* 1988 – *[[Beáta – anglická verzia]]* – Opus, LP 
;Kompilácie
* 1994 – *[[Beáta – 1983–1993]]* – Opus, CD
* 2001 – *[[Beáta – to najlepšie]]* – Bonton, CD
* 2007 – *[[Best Of (Beáta Dubasová)|Best Of]]* – Opus, CD
* 2020 – *[[Najväčšie hity 1985–2020]]* – Opus, 2CD
;Single
* 1984 – „Maznáčik“ – (vinylový singel) (Opus)

# „Maznáčik“
# „Na poludnie“

* 1984 – „Oriešky lásky“ – (vinylový singel) (Opus)

# „Oriešky lásky“
# „Radšej pomaly“

* 1986 – „My sa nedáme“ – (vinylový singel) (Opus)

# „My sa nedáme“
# „Všetky pravdy noci“

* 1986 – „Rozmarný“ – (vinylový singel) (Opus)
* 1989 – „Muzikantské byty“ (vynilový singel) (Opus)

# „Muzikantské byty“ (duet s V. Patejdlom)
# „Kaskadér, vol.2“ (remix)

* 1989 – „Megamix“ – maxi–singel

## Spoločné kompilácie s inými umelcami
* 2001 *SK Superhity II 1989-2000* - BMG Ariola, 2CD 
** 08. „Ten príbeh je preč“ - cd2
* 2006 *[[Peter, Vašo a Beáta deťom]] + [[Hrajme sa na Petra]]* – Opus 91 2754-2 EAN 8584019 275427 - CD, *Legendárne albumy Petra Nagya a jeho hostí pre deti* (Reedícia LP)
* 2007 *[[Gold Supermix 1]]* – Opus, CD 
** 01. „Dievča z reklamy“, (edícia Gold)
* 2007 *Gold Supermix 2* – Opus, CD 
** 03. „Sme také aké sme“, (edícia Gold)
* 2007 *Největší slovenské hity 80.let* – Warner Music, CD 
** 09. „Sme také aké sme“ – Beáta Dubasová a skupina Kamene
* 2007 *Vianoce - Gold* – Opus, CD 
** 12. „Pár vianočných slov“, (edícia Gold)
* 2008 *Najkrajšie duety* – Opus, CD 
** 13. „Muzikantské byty“ – Vašo Patejdl a Beáta Dubasová, (edícia Gold)
* 2008 *Najkrajšie detské hity* – Opus, CD 
** 08. „Gramofónoví ľudkovia“ – Beáta Dubasová & Peter Nagy & Vašo Patejdl, (edícia Gold)
* 2009 *Vianočný album – [[Robo Opatovský]]* – Záverečná s.r.o., CD (reedícia albumu z roku 2008, na tomto albume ju naspieval Robo Opatovský)
** 11. „Prvé vianoce“  – Robo Opatovský a Beáta Dubasová

Kategória:Beáta Dubasová
Dubasová, Beáta
Alexander Bárta

**Alexander Bárta** (* 27. február 1976, Košice) je slovenský herec.

## Životopis
Vyštudoval konzervatórium v Košiciach, hudobnodramatický odbor. V roku 1996 začal študovať herectvo na VŠMU, ktoré ukončil v roku 2000. Pôsobil v trnavskom, nitrianskom aj košickom divadle, v bratislavskom Divadle Aréna a od decembra 2006 je členom Činohry SND. Účinkoval aj v televíznom seriáli Rodinné tajomstvá či vo filmoch Zima kúzelníkov, Vadí nevadí, Rozhovor s nepriateľom, Ako som prežil, Ordinácia v ružovej záhrade, Panelák, Chlapi neplačú, Hoď svišťom, Za sklom, Nový život, Červené pásky, Nemocnica, Priznanie a Jozef Mak.

## Filmografia
### Filmy
* 2005: Rodinné tajomstvá
* 2006: Zima kúzelníkov
* 2007: Rozhovor s nepriateľom
* 2013: Babie leto
* 2018: Vadí nevadí
* 2023: Jedeme na teambuilding
* 2024: Vojna policajtov

### TV seriály
* 20092009: Ako som prežil
* 20072012: Ordinácia v ružovej záhrade
* 20082017: Panelák
* 20132015: Chlapi neplačú
* 20112012: Hoď svišťom
* 20162019: Za sklom
* 2018: Milenky *(Peter)*
* 2018-2019: Detektív Dušo
* 20202021: Nový život
* 20202021: Červené pásky
* 2021súčasnosť: Nemocnica (MUDr. Filip Balog)
* 20222022: Jozef Mak
* 2022Priznanie (*Michal*)
* 2025: Vina (Lukáš Abelovský) 

## Iné projekty

## Referencie

## Externé odkazy

* 
* 
* 

Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Absolventi Vysokej školy múzických umení
Kategória:Osobnosti z Košíc
Štyri posledné piesne

**Štyri posledné piesne** (***Vier letzte Lieder***) je dielo nemeckého skladateľa Richarda Straussa, považované za jedno z najkrajších svojho druhu. 

## Vznik
Dielo je cyklus štyroch piesní pre soprán a orchester, ktoré skladateľ skomponoval v roku 1948 ako samostatné kusy. Nie je známe, či Strauss zamýšľal vytvoriť cyklus a aký rozsiahly. Piesne vydali pod súhrnným názvom *Štyri posledné piesne* až po jeho smrti vo vydavateľstve Boosey & Hawkes, čo bol nápad šéfredaktora a Straussovho priateľa Ernsta Rotha. 

Piesne sú zhudobnením básni dvoch nemecky píšucich básnikov. Ako prvú Strauss dokončil pieseň *Im Abendrot* na text Josepha von Eichendorffa, neskôr ho zaujali básne Hermanna Hesseho, z ktorého pera pochádzajú zvyšné tri zhudobnené básne. V Straussových plánoch bolo zhudobniť ešte minimálne jednu Hesseho báseň, avšak v septembri 1949 ho ako 85 ročného zastihla smrť. Dielo malo premiéru až v roku 1950 v Londýne so slávnou sopranistkou Kirsten Flagstad a Filharmonickým orchestrom pod vedením legendárneho dirigenta Wilhelma Furtwänglera.

## Charakter hudby
Básne sa zaoberajú témami, ktoré sa Straussa na sklonku života dotýkali - predovšetkým otázkou odchádzania, smrti a spomienkami. Dielo má neskororomantický charakter, so širokou harmonickou paletou, avšak v dobe jeho kompozície už považovaný za nemoderný. Sopránový part sa vyznačuje lyrickým a mimoriadne citlivým vedením melódie s krásnymi nuansami vystihujúcimi obsah textu. Sólový hlas je vedený v popredí bohatého a majstrovsky inštrumentovaného partu pre veľký orchester, s význačným postavením lesných rohov. Napriek myšlienkovému okruhu básni dielo nevyznieva tragicky, ale naopak zmierlivo a vyrovnane.

## Vybrané nahrávky
*Kirsten Flagstad, Filharmonický orchester, Wilhelm Furtwängler
*Elisabeth Schwarzkopf, Rozhlasový symfonický orchester Berlín, George Szell
*Lucia Popp, Londýnsky filharmonický orchester, Klaus Tennstedt
*Jessye Norman, Lipský orchester Gewandhaus, Kurt Masur
*Reneé Fleming, Houstonský symfonický orchester, Christoph Eschenbach

## Externé odkazy
*Slávna slovenská sopranistka Lucia Popp spieva ''Beim Schlafengehen'' (video na youtube)

## Zdroje
*www.en.wikipedia.org
*Ainsly, Robert: Encyklopédia klasickej hudby. Bratislava: Perfekt, 1997. ISBN 80-8046-085-X
*Burrows, John a kol.: Klasická hudba. Praha: Slovart, 2008. ISBN 978-80-7391-060-0

Kategória:Orchestrálne skladby
Kategória:Richard Strauss
Albertville

**Albertville** je mesto na juhovýchode Francúzska v departemente Savojsko, región Auvergne-Rhône-Alpes. Leží vo francúzskych Alpách a v roku 1992 hostilo XVI. zimné olympijské hry.

## Poloha
Albertville leží na rieke Arly, na sútoku s riekou Isère. Jeho nadmorská výška je medzi 345 až .
V okolí sú hory: *Belle Etoile*, *Dent de Conse*, *Négresse*, *Roche Pourrie*, *Mirantin*, *Pointe de la Grande Journée*, a *chaîne du Grand Arc*.

## Dejiny
Albertville založil v roku 1836 sardínský kráľ Karol Albert. Skôr tu stálo mesto Conflans, ktoré vzniklo v 14. storočí.
Albertville sa stalo strediskom obchodu medzi Francúzskom, Talianskom a Švajčiarskom; v okolí mesta boli postavené celulózky a vodné elektrárne.

XVI. zimné olympijské hry organizoval celý savojský región, Albertville sa stalo hostiteľským mestom. Boli vybudované nové športové objekty a turistická infraštruktúra.

## Partnerské mestá
*  Aosta, Taliansko
*  Sainte-Adèle, Kanada
*  Winnenden, Nemecko

## Pozri aj
* Zimné olympijské hry 1992
* Zoznam miest vo Francúzsku
* Zoznam obcí departementu Somme

## Iné projekty

## Externé odkazy
* Oficiálna stránka 
* Turistické informácie 

## Zdroj


Kategória:Mestá v regióne Auvergne-Rhône-Alpes
Kategória:Obce v departemente Savoie
Odonatológia

**Odonatológia** je disciplína entomológie, ktorá sa zaoberá taxonomickým radom vážky (*Odonata*).

## Zberateľstvo
Vážky po relatívne krátkom čase po vypreparovaní strácajú pôvodné sfarbenie krídel i tela, preto nie sú zberateľsky také atraktívne ako motýle alebo chrobáky, ktoré si pri správnom uskladnení a ošetrení udržia vzhľad až stovky rokov.

## Významní odonatológovia
* Carolus Linnaeus – švédsky lekár, botanik a prírodovedec – taxonóm,
* Philip Powell Calvert – americký entomológ,
* Ambroise Marie François Joseph Palisot de Beauvois – francúzsky entomológ,
* Charles Émile Blanchard – francúzsky zoológ a entomológ,
* Hermann Burmeister – nemecký entomológ a systematik, ktorý pôsobil hlavne v Argentíne,
* Dru Drury – anglický entomológ a zlatník,
* Hermann August Hagen – americký entomológ a historik entomológie nemeckého pôvodu,
* Jules Pierre Rambur – francúzsky lekár a entomológ,
* Robert John Tillyard – anglo-austrálsky entomológ a geológ,
* Elliot Charles Gordon Pinhey – pôvodom anglický entomológ, ktorý pôsobil v Afrike,
* Friedrich Ris – švajčiarsky entomológ a psychiater,


Kategória:Entomológia
Annonay

**Annonay** je francúzske mesto v departemente Ardèche, región Auvergne-Rhône-Alpes. Je strediskom kantónov Annonay-Nord a Annonay-Sud.

## Poloha
thumb|upright|left|Start ''Montgolfière''

Mesto leží na úpätí kopca len niekoľko kilometrov od rieky Rhôna,  od Lyonu,  od Valence a  od Saint-Étienne.

Annonay má rozlohu . Najvyšší bod je položený  a najnižší bod .

## Dejiny
V Annonay vzlietol v roku 1783 prvý balón (Montgolfière) bratov Montgolfierovcov. Ďalšie dva štarty balónov nasledovali v tom istom roku.

## Obyvateľstvo
Annonay má 16 923 obyvateľov (2009).

Graf vývoja obyvateľstva:

## Osobnosti mesta
*Joseph Michel Montgolfier (* 1740 – † 1810), vynálezca balóna Montgolfière
*Louis Monneron (* 1742 – † 1805), podnikateľ
*Jacques Étienne Montgolfier (* 1745 – † 1799), vynálezca balóna Montgolfière
*Augustin-Joseph-François Monneron (* 1756 – † 1824), podnikateľ, politik a bankár
*Marc Seguin (* 1786 – † 1875), inžinier
*Auguste Bravais (* 1811 – † 1863), fyzik
*Joseph Canteloube (* 1879 – † 1957), skladateľ

## Partnerské mestá
*  Backnang, Nemecko, 1966
*  Barge, Taliansko, 2001
*  Chelmsford, Spojené kráľovstvo, 2000

## Referencie


## Iné projekty

## Externé odkazy
*Oficiálna stránka

Kategória:Mestá v regióne Auvergne-Rhône-Alpes
Kategória:Obce v departemente Ardèche
Rumble

**Rumble** môže byť:
* postava z Transformerov, pozri Rumble (Transformers)
* skupina podmorských vulkánov pri pobreží Nového Zélandu, pozri Rumble V, Rumble IV, Rumble III, Rumble II
Rumble III

**Rumble III** je podmorský vulkán, nachádzajúci sa v Pacifiku na južnom okraji kremadeckého chrbta. Je to najmasívnejší vulkán zo skupiny Rumble, jeho základňa sa nachádza v hĺbke 2&nbsp;300&nbsp;m a vrchol približne 200&nbsp;m pod hladinou mora. Vrchol sopky tvorí kaldera podkovovitého tvaru s porušenou stenou na západnej strane. Kalder vznikla kolapsom stavby vulkánu. V okolí vrcholu sa nachádzajú pomerne mladé vulkanické produkty (bazaltové lávové prúdy a andezitové horniny). V druhej polovici minulého storočia bolo v okolí Rumble III zaznamenaných niekoľko erupcií.

## Externé odkazy
* www.volcano.si.edu  - podmorský vulkán Rumble III na Global Volcanism Program 

Kategória:Sopky Tichého oceánu
Kategória:Sopky Nového Zélandu
Rumble II

**Rumble II** je najnižší vulkán zo skupiny podmorských sopiek Rumble, nachádzajúcej sa na južnom okraji Kermadeckého chrbta v Tichom oceáne. Vrchol vulkánu s dvoma centrami (*Rumble II East* a *Rumble II West*) sa nachádza až 1&nbsp;200&nbsp;m pod hladinou mora. Mladšie centrum z dvojice je Rumble II West, ktorého vrchol je ukončený kalderou s priemerom cca 3&nbsp;km. V histórii Rumble II nie je priamo evidovaná žiadna erupcia, v okolí západného centra sa však vyskytujú pomerne mladé lávy (nepokryté sedimentami), taktiež tam bola zaznamenaná aj zvýšená hydrotermálna aktivita.

## Externé odkazy
* www.volcano.si.edu  - podmorský vulkán Rumble II na Global Volcanism Program 

Kategória:Sopky Tichého oceánu
Kategória:Sopky Nového Zélandu
Brothers (sopka)

**Brothers** je podmorský vulkán, nachádzajúci sa v Tichom oceáne v južnej časti podmorského Kermadeckého chrbta, severovýchodne od vulkánu Healy. Jeho vrchol je ukončený oválnou kalderou so šírkou 3 až 3,5&nbsp;km. Dno kaldery leží v hĺbke 1&nbsp;850&nbsp;m, najvyšší bod sa nachádza 1&nbsp;350&nbsp;m pod hladinou mora. Na severozápadnej stene kaldery, ako aj v okolí vrcholu poskalderového dómu (nachádzajúceho sa v južnej časti kaldery) boli lokalizované dve hydrotermálne polia čiernych fajčiarov.

## Externé odkazy
* www.volcano.si.edu  - podmorský vulkán Brothers na Global Volcanism Program 

Kategória:Sopky Tichého oceánu
Kategória:Sopky Nového Zélandu
Kategória:Podmorské sopky
Robinho

**Robinho** (vlastným menom **Robson de Souza**; * 25. január 1984, São Vicente), je brazílsky futbalista pôsobiaci súčasne v Tureckom klube Sivasspor.

Je vysoký 172 cm a váži 62 kilogramov. Je neobyčajne technicky vybavený a rýchly. Odborníci ho nazývajú ako vyhasnutý talent.

## Externé odkazy
* Profil na FootballDatabase

Kategória:Brazílski futbalisti
Kategória:Hráči Santos Futebol Clube
Kategória:Hráči Real Madrid CF
Kategória:Hráči Manchester City FC
Kategória:Hráči Majstrovstiev sveta vo futbale 2006
Kategória:Hráči Majstrovstiev sveta vo futbale 2010
Boris Borgula

**Boris Borgula** (* 29. január 1977, Bratislava) je bývalý slovenský profesionálny tenista, reprezentant Slovenska v tenise a člen Davis Cupového družstva Slovenska.

V súčasnosti je tenisovým trénerom a spolupracuje s Jozefom Kovalíkom.

## 1992 - 2004
*Člen AŠK Inter Bratislava
*Člen družstva Majstrov Česko-Slovenska do 18 r.
*Viacnásobný majster Slovenska vo dvojhre, štvorhre a súťaží družstiev
*Víťaz turnaja v dvojhre Japan open do 18 r.
*Najlepšie umiestnenie vo svetovom juniorskom rebríčku ITF - 13. miesto (dvojhra)
*Majster Európy do 18 rokov v štvorhre spolu s Dominikom Hrbatým
*V roku 1996 začiatok kariéry na ATP okruhu
*Viacnásobný víťaz zahraničných turnajov ATP „satellits a futures“
*Člen Davis Cupového družstva Slovenska
*Víťaz turnaja v dvojhre Libanon Open

## 2004 - doteraz
Od roku 2004 sa po ukončení aktívnej kariéry venuje profesionálnemu trénerstvu.

## Iné projekty

## Externé odkazy
*Boris Borgula na stránkách ITF

Kategória:Slovenskí tenisti
Kategória:Slovenskí tenisoví tréneri
Kategória:Osobnosti z Bratislavy
Kýčerka

**Kýčerka** môže byť:
* vrch () v Kysuckých Beskydách, pozri Kýčerka (vrch v Kysuckých Beskydách)
* vrch () v Kysuckej vrchovine, pozri Kýčerka ()
* najväčšie sídlisko v meste Čadca, pozri Kýčerka (Čadca)
Michael Bloomberg

**Michael Bloomberg** (* 14. február 1942, Boston, Massachusetts, USA) je americký businessman a filantrop. V rokoch 2002 - 2013 bol v poradí 108. primátorom mesta New York. V roku 2016 bol na ôsmom mieste zoznamu najbohatších ľudí sveta, ktorý pravidelne v marci uverejňuje ekonomický časopis *[[Forbes (magazín)|Forbes]]*.

## Životopis
Narodil sa 14. februára 1942 v Bostone rodičom strednej triedy, ktorí ho vychovávali v Medforde. Vyštudoval Johns Hopkins University a titul MBA získal na Harvard Business School. V roku 1966 začal pracovať na Wall Street pre spoločnosť Salomon Brothers.

Tu pracoval až do roku 1981, kedy založil malú spoločnosť s názvom Bloomberg LP, ktorá využívala novo vznikajúce technológie, ktoré mali priniesť transparentnosť a efektívnosť predajcom a kupujúcim finančných záruk. Dnes má Bloomberg LP vyše 250 000 predplatiteľov na svoje finančné spravodajstvo a informačné služby. Táto spoločnosť so sídlom v New York City má dnes 9500 zamestnancov vo viac ako 130 mestách po celom svete.

## Referencie


## Iné projekty

## Externé odkazy
* Oficiálna stránka

Kategória:Politici USA
Kategória:Miliardári USA
Kategória:Filantropi
Kategória:Politici židovského pôvodu
Kategória:Osobnosti USA židovského pôvodu
Kategória:Rádioamatéri
Kategória:Absolventi Harvard University
Kategória:Absolventi Johns Hopkins University
Kategória:Osobnosti z Bostonu (Massachusetts)
Kategória:Primátori New Yorku
Prasacia chrípka

**Prasacia chrípka** (resp. z jazykového hľadiska nespisovne alebo zastarano *prasačia chrípka*) je nesprávne (ale v druhom význame časté) synonymum pre:
* chrípka ošípaných
* chrípku spôsobenú tzv. novým chrípkovým vírusum, pozri chrípková epidémia z Mexika v roku 2009
Healy (sopka)

**Healy** je podmorský vulkanický komplex, tvorený dvoma kalderami a troskovým kužeľom, nachádzajúci sa v Tichom oceáne na južnom okraji Kremadeckého chrbta. Celý komplex má dĺžku približne . Väčšia z kaldier má rozmery 3 × 4 k a dominule celému komplexu. Menšia kaldera sa nachádza juhozápadne od okraja väčšej, rovnakým smerom, ale až na okraji komplexu je lokalizovaný aj troskový kužeľ *Cotton*, ktorý zároveň je najvyšším bodom skupiny Healy (jeho vrchol je  pod hladinou mora).

Dno kaldery, jej vnútorné aj vonkajšie steny sú pokryté vrstvami ryolitovej pemzy, pochádzajúcej z erupcie, ktorá pravdepodobne sformovala súčasný tvar komplexu. Vek tejto vrstvy je približne 600 rokov. Vrstvy podobného chemického zloženia sa nachádzajú aj v holocénnych plážových sedimentoch z pobrežia Severného ostrova, ako aj zo  vzdialených Chathamových ostrovov.

## Externé odkazy
* www.volcano.si.edu  – podmorský vulkán Healy na Global Volcanism Program 

Kategória:Sopky Tichého oceánu
Kategória:Sopky Nového Zélandu
Healy

**Healy** môže byť:
* sídlo v Aljaške, pozri Healy (Aljaška)
* sídlo v Kansase, pozri Healy (Kansas)
* sopka v Tichom oceáne, pozri Healy (sopka)
Chrípka ošípaných

**Chrípka ošípaných** (iné názvy: **influenza ošípaných, chrípka svíň**, nesprávne **[[prasacia chrípka]]**) je akútne ochorenie dýchacích orgánov ošípaných spôsobované chrípkovým vírusom typu A z podtypov H1N1 alebo H3N2.

Kategória:Choroby
Chrípková pandémia v roku 2009

thumb|upright=2|

**Chrípková pandémia v roku 2009** bola pandémia nového variantu chrípkového vírusu typu A podtypu H1N1 (písané aj A/H1N1) šíriaca sa u ľudí, ktorá vypukla v apríli v roku 2009 Mexiku a postupne sa šírila do USA a do ďalších krajín. O názvoch chrípky pozri nižšie.

## Charakteristika
Symptómy sú teplota nad 39 stupňov, častý kašeľ, bolesti hlavy a svalov, nádcha, zápal hrdla, slabosť a únava. Prenos je kvapkami z nosa a úst alebo priamym dotykom. Inkubačná doba je 1 až 8 dní. Choroba je vysoko nákazlivá. Vakcína špeciálne na tento typ vírusu existuje, začne sa však predávať až od októbra 2009.Chrípka typu A (H1N1)sa dá liečiť Oseltamivirom a Zanamivirom.

## Situácia na Slovensku
Dňa 28. mája 2009 sa ochorenie vyskytlo aj na Slovensku. V priebehu trvania epidémie na Slovensku bolo ochorenia oficiálne preukázané u 1210 ľudí (máj 2009 - apríl 2010). Najskôr boli vyšetrované všetky osoby prichádzajúce zo zahraničia, ktoré vykazovali klinické príznaky chrípky. Na jeseň, v čase maximálneho šírenia pandemickej chrípky boli laboratórne vyšetrované už len hospitalizované osoby s akútnym respiračným ochorením, úmrtia a vzorky zasielané od sentinelových lekárov. Symptómy tohto ochorenia sú podobné ako symptómy chrípky.

Pandemická vakcína bola na Slovensko dovezená v množstve 1 milión dávok. V decembri boli dovezené prvé dodávky. Celé množstvo vakcíny bolo dovezené vo februári 2010. Hlavný hygienik SR priebežne vydával výzvy na očkovanie – pre zdravotníckych pracovníkov, tehotné ženy, rizikové skupiny, osoby zabezpečujúce chod krajiny. Celkovo bolo zaočkovaných 4 910 osôb v starostlivosti vybraných lekárov. Celková zaočkovanos osôb v starostlivosti vybraných lekárov na Slovensku bola cca 1,4 %.

Na toto ochorenie už zomrelo  57 ľudí (z tohto počtu bola v 39 prípadoch zaznamenaná aj iná závažná diagnóza) Pandémia chrípky bola vyhlásená 11. júna 2009 a bola ukončená 10. augusta 2010.

## Názov chrípky spôsobujúcej epidémiu
Choroba, ktorá vyvolala túto epidémiu, sa zvykne často nazývať rovnako ako ochorenie ošípaných známe pod názvom **[[chrípka ošípaných]]** (angl. swine flu; v slovenčine sa používa aj nesprávny variant **[[prasacia chrípka]]** prevzatý z češtiny). Názov je nevhodný, pretože:
* vírus je kombináciou génových segmentov vírusov chrípky ošípaných (severomerického variantu a euroázijského variantu), vtáčej chrípky a ľudskej chrípky
* je sporné, či chrípka pôvodne pochádza z ošípaných a až potom prešla na ľudí 
* môže vyvolať nemiestne obavy z konzumácie bravčového mäsa
Svetová zdravotnícka organizácia pôvodne navrhla názov *North American influenza* (doslova "severoamerická chrípka"), neskôr spolu s EK názov *novel flu virus* (doslova "chrípkový vírus nového druhu, neobvyklý/nový chrípkový vírus"), z čoho pochádza názov **nová chrípka**. V Izraeli zaviedli z náboženských dôvodov názov **mexická chrípka**, pretože moslimovia a židia považujú bravčové mäso za nečisté, ale toto označenie sa používa aj mimo Izraela.

Kategória:Chrípka
Kategória:Pandémie
Kategória:Dejiny Mexika
Štefanka (priezvisko)

**Štefanka** je slovenské priezvisko odvodené od mena Štefan. Najčastejšie je v obci Lužianky (okres Nitra), Žarnovici, Pitelovej (okres Žiar nad Hronom) a Trebaticiach (okres Piešťany).

## Známi nositelia
Pozri v článku Štefanka.

## Pozri aj
* Štefanko (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Rodos (mesto)

right|thumb|Prístav v Rodose

**Rodos** je hlavným mestom rovnomenného ostrova a zároveň aj celej Dodekanézkej správnej oblasti. Podľa sčítania ľudu z roku 2001 má mesto 53 709 obyvateľov a je najväčším mestom v celej oblasti Egejského mora. Rodos má bohatú históriu siahajúcu až do starovekých čias a je známy na celom svete pre jeho pamiatky, z ktorých najvýznamnejšou je stredoveké mestské jadro.

## Geografia
Mesto Rodos sa nachádza presne na severnom cípe ostrova tvoriac pomyselný trojuholník. Okres je najväčší na ostrove, čo sa týka počtu obyvateľov, ale najmenší podľa rozlohy. Na juhovýchode hraničí s okresom Kallithea a na západe s okresom Ialyssos. Oproti vidno pobrežie Turecka, ktoré leží veľmi blízko.

## História
Ostrov Rodos ležal na križovatke ciest troch oblastí: Európy, Stredného Východu a Afriky. Táto poloha dala Rodosu rôznorodé identity, kultúry, architektúru a jazyky počas celej jeho dlhej histórie. Ostrov je osídlený už od 4 000 pred Kr. (obdobie neolitu).
Samotné mesto Rodos bolo založené v roku 408 pred Kr.. Bolo známe aj tým, že tu stál Ródsky kolos jeden zo siedmich divov sveta.

## Pamiatky
* Stredoveké mesto, jedno z najzachovalejších na svete a v rámci neho *Palác veľmajstrov*, sídlo johanitských rytierov.
* Starý prístav *Mandraki* lemovaný ohromujúcimi budovami, ktoré postavili Taliani na začiatku 20. st.
* Zvyšky starovekého mesta na kopci *Monte Smith*.
* Akvárium

## Iné projekty

## Zdroj

Kategória:Mestá v Grécku
Kategória:Rodos
Diskografia Michala Tučného

Toto je diskografia Michala Tučného.

## Diskografia
### LP, MC, CD
* 1982 *[[Poslední kovboj]]* - Supraphon, LP (reedícia na CD - 1994)
* 1983 *[[Anka Chřestýš & Poslední kovboj]] - [[Rattlesnake Annie]] & [[Michal Tučný]] & [[Tučňáci (hudobná skupina)|Tučňáci]]* - Supraphon, LP (reedícia na CD - 1994, Supraphon)
* 1983 *[[Stodola Michala Tučného]]* - Supraphon, LP
* 1985 *[[Jak chcete žít bez koní]] - Michal Tučný & [[Tučňáci (hudobná skupina)|Tučňáci]]*, LP (reedícia na CD - 1995) 
* 1986 *[[Jak to doopravdy bylo s Babinským]] - Michal Tučný, [[Zdeněk Rytíř]] & [[Tučňáci (hudební skupina)|Tučňáci]]* - Supraphon, LP (reedícia na CD - 1997, Bonton Music)
* 1987 *[[Starýho psa novým kouskům nenaučíš]]* - Supraphon, LP (reedícia na CD - 1997, Bonton Music)
* 1990 *[[Medicinman_(album)]]* - Supraphon, LP (reedícia na CD - 1991, Supraphon)
* 1991 *[[Odjíždím v dál]]* - Panton, LP, CD (Podtitul: *Písně z let 1969-1974*)
* 1991 *[[Ve Valdickém lapáku]] (Live 10.11.'90)* - Supraphon, LP (reedícia na CD - 2003, Supraphon)
* 1993 *[[Snídaně v trávě]]* - Supraphon, MC, CD
* 1994 *[[Jižanský rok]]* - Supraphon, CD, reedícia 2009
* 1994 *[[Šťastné staré slunce]]* -  Elton Music, CD
* 1995 *[[Po cestách toulavých – The best of…]]* - Bonton Music, CD
* 1995 *[[Country Minstrels]]* - Vaško Music, CD
* 1997 *[[Kosmickej vandr]]* - Venkow Records, CD
* 1998 *[[Kdyby tady byla]]* - Venkow Records, CD
* 1999 *[[Tam u nebeských bran]]* - Venkow Records, CD
* 1999 *[[Rád se brouzdám rosou]]* - Bonton Music, CD
* 2000 *[[Master serie]]* - Venkow Records, CD
* 2001 *[[Jak to doopravdy bylo – Rattlesnake Annie & Michal Tučný]]* - Universal Music, MC, CD (Koncert Michala Tučného a Rattlesnake Annie v Lucerně z října 1982)
* 2002 *Michal Tučný - Zlatá kolekce 2002* - Venkow Records, CD
* 2002 *Vzpomínka na Hoštice - Michal Tučný a [[Tomáš Linka]]* - Areca Multimedia, CD
* 2002 *[[No. 55]]* - Sony Music/Bonton, 2CD
* 2003 *[[To byl Michal Tučný]]* - Reader´s digest, 4CD 
* 2005 *[[Michal Tučný & přátelé]]* - Supraphon, CD
* 2006 *[[Michal Tučný – Best of – 46 zlatých hitů]]* - Supraphon, 2CD
* 2007 *[[Balady a písně]]* - Universal Music, CD
* 2007 *[[Michal Tučný – Best of II – 48 zlatých hitů]]* - Supraphon, 2CD
* 2007 *[[Pod Kašperkem]]* - Universal Music, CD
* 2008 *[[Poslední album posledního kovboje]]* - Universal Music, CD

### DVD
* 2005 *[[Báječnej chlap]]* - Supraphon
* 2008 *[[Fidlej a hraj]]* - Supraphon SU 7090-9,

### So skupinou Fešáci
* 1975 *Ostrov Fešáků - Fešáci* - Panton, LP 
* 1978 Salon Fešáků - Fešáci - Panton LP 
* 1980 Fešáci 2000 - Fešáci - Panton LP 

### Kompilácie
* 1988 *Country kolotoč* - Supraphon, LP (Michal Tučný, Pavel Bobek, Zdeněk Rytíř, Wabi Ryvola, Věra Martinová, Milena Soukupová, Rattlesnake Annie)

## Referencie
*

Kategória:Michal Tučný
Tučný, Michal
HC Dukla Jihlava

**HC Dukla Jihlava** je pôvodne armádny hokejový klub. V súčasnosti hrá klub v 1. českej hokejovej lige (druhá najvyššia česká hokejová súťaž).

## História
Klub vznikol roku 1956 presťahovaním druholigovej HC Dukly Olomouc do Jihlavy. Ako dvanásťnásobný majster najvyššej česko-slovenskej súťaže je historicky najúspešnejším českým hokejovým klubom. 
Základ tímu tvorili česko-slovenskí hokejisti, branci základnej vojenskej služby, v čom spočívala sila tímu. Svoju kariéru tu začalo mnoho mladých talentov. Po nežnej revolúcii došlo k postupnému úpadku tímu, keďže sa už väčšina hokejistov vyhýbala základnej vojenskej službe. Roku 2005 tím zostúpil do 1. českej národnej hokejovej ligy. 

## Úspechy

* 12x Majster ligy: 1967, 1968, 1969, 1970, 1971, 1972, 1974, 1982, 1983, 1984, 1985, 1991
* 7 x druhý: 1966, 1973, 1977, 1979, 1980, 1986, 1987
* 5 x tretí: 1962, 1964, 1975, 1976, 1988
* finalista Európskeho Pohára – 2. miesto: 1968, 1971, 1975, 1983, 1984
* Víťaz Spenglerovho pohára: 1965, 1966, 1968, 1978, 1982

* finalista Svetového pohára v USA: 1972, 1974

## Slávni hráči
* Jaroslav Holík
* Jiři Holík
* Josef Augusta
* Igor Liba
* Vincent Lukáč
* Dominik Hašek
* Dárius Rusnák
* Róbert Holík

## Externé odkazy
Oficiálne internetové stránky klubu


Kategória:Organizácie založené v 1956
Jihlava
Kristijana Vălčevová

**Kristijana Vălčevová** (; * 12. marec 1959, Sofia) je bulharská zdravotná sestra. Patrila medzi šesť uväznených bulharských zdravotníkov v Líbyi, obvinených z úmyselného nakazenia viac ako 400 detí vírusom HIV v nemocnici al-Fatah v Bengázi.

## Osobný život
Vălčevová sa narodila do farmárskej rodiny v Sofii a v roku 1991 sa rozhodla usadiť v zahraničí. Vybrala si Líbyu kvôli slnečnému podnebiu a dobrým platom. Začala pracovať na oddelení hemodialízy v Benghází, asi kilometer od detskej nemocnice, v ktorej prepukla epidémia AIDS v roku 1998.

## Súdne procesy v Líbyi
HIV súdny proces v Líbyi začal po vypuknutí epidémie AIDS v detskej nemocnici v Benghází v roku 1998. Vălčevová a ostatní zdravotnícki pracovníci boli zatknutí v roku 1999 a obvinení z nakazenia 438 detí HIV infikovanou krvou v nemocnici. Obvinenia odmietli a zahraniční vedci dospeli k záveru, že epidémia AIDS bola pravedepodobne spôsobená zlými hygienickými podmienkami v nemocnici. Sestričky Snežana Dimitrovová, Nasia Nenovová, Vaľa Červeňašková, Valentína Siropulová a Kristiana Valčevová, a lekár Ašraf Džuma al-Hadžúdž, boli prvýkrát odsúdení na smrť v roku 2004. Najvyšší súd v Líbyi nariadil nový proces pre zdravotníckych pracovníkov po spŕške medzinárodnej kritiky a rozhorčenia nad rozsudkom. Druhý proces skončil s tým istým výsledkom v decembri 2006. Viacero sestričiek vypovedalo, že ich priznania boli vynútené násilím - že ich mučili a znásilňovali. Po tretíkrát boli zdravotnícki pracovníci odsúdení na smrť 11. júla 2007.  V roku 2007 Najvyššia súdna rada v Líbyi zmenila ich rozsudok na doživotné väzenie.

## Prepustenie
Po 2755 dňoch strávených vo väzení Líbya súhlasila, že si sestričky môžu odpykať svoj doživotný trest v Bulharsku v záujme zachovania dobrých vzťahov s členskými štátmi Európskej únie. No krátko po prílete zdravotníkov domov im bulharský prezident Georgi Părvanov udelil milosť. Dohodu o oslobodení sestričiek sa podarilo dosiahnuť až po mnohých rokoch intenzívneho medzinárodného tlaku, hlavne zo strany Európskej únie. "Bez neho by sme dnes neboli slobodní," povedala Valčevová v rozhovore počas návštevy Európskeho parlamentu v roku 2007.

## Publikácie
V roku 2008 Kristiana Valčevová prezentovala v Bulharsku svoju knihu "Nepokorená", ktorú napísala v spolupráci s novinárkou Miroľubou Benatovou. Kniha vyšla pod rôznymi názvami vo francúžštine, nemčine a angličtine.

## VIP Brother
Kristiana momentálne (2009) patrí medzi 17 obyvateľov domu tretej série reality šou VIP Brother v Bulharsku. Každý z účastníkov bude súťažiť pre dobročinné účely.

## Referencie


Kategória:Zdravotné sestry
Kategória:Osobnosti zo Sofie